**Grad Dubrovnik**, Pred Dvorom 1, 20 000 Dubrovnik, OIB: 21712494719, kojega zastupa Gradonačelnik Mato Franković (u daljnjem tekstu: Grad Dubrovnik)

i

**\_\_\_\_\_\_\_\_\_\_\_\_\_,** \_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_, RNO: \_\_\_\_\_\_\_\_\_\_, koje zastupa \_\_\_\_\_\_\_\_\_\_, \_\_\_\_\_\_\_\_\_\_\_ (u daljnjem tekstu: Korisnik)

sklapaju

**UGOVOR**

**o korištenju sredstava za provedbu Programa javnih potreba u kulturi Grada Dubrovnika za \_\_\_\_\_\_\_\_\_ godinu**

PREDMET UGOVORA

Članak 1.

Temeljem usvojenog Programa javnih potreba u kulturi Grada Dubrovnika za \_\_\_\_\_\_\_ godinu, a sukladno zakonskim propisima i odredbama Pravilnika o postupku donošenja Programa javnih potreba u kulturi Grada Dubrovnika, u Proračunu Grada Dubrovnika za \_\_\_\_\_\_\_ godinu (u daljnjem tekstu: Proračun) osigurana su namjenska sredstva u ukupnom iznosu **od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** knza program:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

s rokom izvršenja prema prijavi programa, a najkasnije do 31. prosinca \_\_\_\_\_\_\_\_\_\_\_\_ godine.

Ukoliko bi tijekom proračunske godine došlo do izmjena Proračuna Grada Dubrovnika kojima bi se promijenila (smanjila) visina proračunskih sredstava namijenjenih za ostvarivanje programa iz stavka 1. ovog članka, Korisnik potpisom ovog Ugovora prihvaća takvu promjenu (smanjenje), te se u tom slučaju odriče potraživanja gore navedenog iznosa.

Članak 2.

Sredstva iz članka 1. Korisnik može koristiti isključivo za izvršenje programa iz članka 1. ovog ugovora u skladu s obrascem troškovnika programa, revidiranim i usklađenim s odobrenim iznosom. Popunjena Prijavnica kojom se Korisnik prijavio na Javni poziv za predlaganje programa javnih potreba u kulturi Grada Dubrovnika za \_\_\_\_\_\_\_\_ godinu te troškovnik programa, revidiran i usklađen s odobrenim iznosom, sastavni su dio ovog ugovora.

ISPLATA SREDSTAVA

Članak 3.

Korisnik se obvezuje u pisanom obliku zatražiti isplatu sredstava iz članka 1. ovog Ugovora. Pisani zahtjev za isplatu dostavlja se na propisanom obrascu koji se može podići na web stranici Grada Dubrovnika ili u Upravnom odjelu za kulturu i baštinu Grada Dubrovnika. Zahtjev se dostavlja Upravnom odjelu za kulturu i baštinu Grada Dubrovnika poštom, osobno ili na službenu e-mail adresu kultura@dubrovnik.hr.

Na temelju dostavljenog pismenog zahtjeva za isplatu te nakon odbitka obveznih poreza i doprinosa gdje je to primjenjivo, neto iznos sredstava će se isplatiti na žiro-račun Korisnika IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Odobrena sredstva se isplaćuju ovisno o dinamici realizacije programa i raspoloživim sredstvima u Proračunu Grada Dubrovnika u pravilu u tranšama i to na način da se prije izvršenja programa isplaćuje maksimalno 70% odobrenog iznosa.

Prvi zahtjev za isplatu sredstava Korisnik treba dostaviti Upravnom odjelu za kulturu i baštinu Grada Dubrovnika najkasnije do 15. listopada \_\_\_\_\_\_\_ godine, u protivnom će se smatrati da je Korisnik odustao od korištenja odobrenih sredstava i ovaj će se Ugovor smatrati raskinutim.

Zahtjev za isplatu preostalog iznosa sredstava mora biti dostavljen najkasnije do 10. prosinca \_\_\_\_\_\_\_\_\_ godine, u protivnom će se smatrati da je Korisnik odustao od korištenja tog iznosa. Isplata odobrenih sredstava izvršava se u proračunskoj godini u kojoj su navedena sredstva bila planirana.

Uvjet za isplatu odobrenih sredstava su izvršene obveze po prethodnim ugovorima.

IZVRŠENJE UGOVORA

Članak 4.

Korisnik se obvezuje da će odobrena financijska sredstva utrošiti strogo namjenski za ostvarenje predloženog i prihvaćenog programa, kao i da će osigurati preostala sredstva potrebna za izvršenje programa iz članka 1. ovog Ugovora, sve sukladno troškovniku koji je revidiran i usklađen s odobrenim iznosom, a koji čini sastavni dio ovog Ugovora. Korisnik se obvezuje voditi precizne i redovite račune vezane uz financirani program, koji moraju biti lako prepoznatljivi i provjerljivi.

Korisnik se obvezuje u svojim programskim materijalima navesti da je program sufinanciran sredstvima Grada Dubrovnika i pritom koristiti službeni logo Grada Dubrovnika.

Korisnik se obvezuje održavanje svojih programa pravovremeno prijaviti u Kalendar događanja Grada Dubrovnika, https://kalendar.dubrovnik.hr/, kako bi se izbjeglo preklapanje termina kulturnih događanja.

Grad Dubrovnik ne snosi ni posrednu ni neposrednu odgovornost za eventualne štete proizašle iz bilo koje aktivnosti Korisnika u provedbi ugovorenog programa. Sufinancirani program je u isključivoj odgovornosti Korisnika i ni pod kojim uvjetima ne predstavlja odraz stajališta Grada Dubrovnika.

IZVJEŠĆIVANJE I KONTROLA

Članak 5.

Radi kontrole namjenskog korištenja sredstava, Korisnik se obvezuje Gradu Dubrovniku dostaviti izvješće o izvršenju programa i namjenskom utrošku sredstava najkasnije mjesec dana po završetku programa, odnosno najkasnije do 1. veljače \_\_\_\_\_\_\_ godine za programe koji se odvijaju tijekom cijele godine.

Izvješće treba biti sastavljeno na za to predviđenom obrascu koji se može podići na službenoj web stranici Grada Dubrovnika ili u Upravnom odjelu za kulturu i baštinu Grada Dubrovnika. Izvješće treba sadržavati najmanje:

1. opis izvršenog programa,
2. financijski pregled ukupnih prihoda i rashoda programa,
3. kopije računa koji su plaćeni sredstvima Grada Dubrovnika po ovom Ugovoru,
4. eventualnu popratnu dokumentaciju vezanu uz izvršeni program (medijske objave, fotografije, tiskana izdanja, fotografije s događanja i sl.).

Članak 6.

Grad Dubrovnik pridržava pravo praćenja izvršenja programa iz članka 1. ovog Ugovora te preispitivanje trošenja sredstava u svako doba za vrijeme trajanja financijske potpore i nakon završetka programa.

Korisnik se obvezuje omogućiti Gradu Dubrovniku kontrolu i nadzor nad provedbom prihvaćenog programa, koje će Grad Dubrovnik obavljati neposredno ili posredno, putem drugih ovlaštenih stručnih pravnih i fizičkih osoba.

Korisnik ovlašćuje Grad Dubrovnik da radi nadzora namjenskog korištenja sredstava iz čl. 1. ovog ugovora neposredno kontaktira sve pravne i fizičke osobe kojima je prema priloženoj dokumentaciji isplatio novčana sredstva koja je dobio od Grada Dubrovnika po ovom Ugovoru.

IZMJENE U IZVRŠENJU PROGRAMA

 Članak 7.

Korisnik se obvezuje pravodobno obavijestiti Grad Dubrovnik o eventualnim objektivnim smetnjama za izvršenje programa iz članka 1. ovog Ugovora.

Korisnik se obvezuje pravodobno obavijestiti Grad Dubrovnik o manjim i većim izmjenama ugovornih odredbi.

Manje izmjene mogu biti:

* manje izmjene u proračunu programa
* Promjena voditelja programa ili ovlaštene osobe Korisnika
* Promjena bankovnog računa Korisnika
* Promjena adrese ili drugih kontakata Korisnika
* Male promjene programa koje ne utječu na njegov opseg i ciljeve programa (npr. manje promjene u sadržaju ili u vremenskom rasporedu aktivnosti)

Manje izmjene ne zahtijevaju izradu dodatka ugovoru.

Veće izmjene su:

* Veće izmjene u proračunu koje značajno utječu na opseg i ciljeve programa
* Promjene programskih aktivnosti koje značajno utječu na opseg i ciljeve programa

Veće izmjene zahtijevaju izradu **dodatka ugovoru** i njegovo potpisivanje od strane Grada Dubrovnika i Korisnika.

Grad Dubrovnik odlučuje radi li se o manjoj ili većoj izmjeni i sukladno tome odlučuje je li potrebno izraditi dodatak ugovoru.

Članak 8.

Izmjene ugovora Korisnik može zatražiti najkasnije 30 dana prije isteka roka izvršenja programa. Svaka izmjena ugovornih obveza treba biti zatražena i odobrena u pisanom obliku s obrazloženjem i eventualnom popratnom dokumentacijom kojom se opravdava zahtjev.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Grad Dubrovnik ima pravo ne odobriti prenamjenu dijela sredstava i/ili produljenje roka provedbe programa ako se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu i/ili produljenje roka provedbe. Odluku o odobrenju ili neodobrenju izmjena Grad Dubrovnik mora donijeti u roku od 20 radnih dana od dostave zahtjeva od strane Korisnika.

POVRAT SREDSTAVA

Članak 9.

Korisnik je dužan u roku od 30 dana od poziva Grada Dubrovnika vratiti primljena sredstva uvećana za zakonsku zateznu kamatu ukoliko u rokovima predviđenim ovim Ugovorom:

a) nije realizirao program utvrđen proračunom i Ugovorom,

b) sredstva nije koristio namjenski

c) nije utrošio sva odobrena sredstva

d) iz neopravdanih razloga nije podnio izvješće u propisanom roku

e) krši odredbe ovog Ugovora

U slučaju da korisnik ne uplati sredstva koja duguje Gradu Dubrovniku u zadanom roku, pokrenut će se postupak prisilne naplate, a korisnik neće moći ostvariti financijska sredstva sljedeće dvije godine, odnosno sve dok traje postupak prisilne naplate.

OSTALE ODREDBE

Članak 10.

Potpisom ovog Ugovora Korisnik potvrđuje da troškovi programa koji se financiraju temeljem ovog Ugovora nisu financirani iz drugih javnih sredstava: državnog proračuna, proračuna Europske unije i/ili sredstava proračuna jedinica lokalne i regionalne samouprave.

Članak 11.

Potpisom ovog Ugovora Korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 12.

Ovaj Ugovor sklapa se na određeno vrijeme do 31. prosinca \_\_\_\_\_\_\_\_ godine i stupa na snagu danom potpisa obiju ugovornih strana. Potpisani ugovor Korisnik mora dostaviti Gradu Dubrovniku najkasnije u roku 60 dana od dana primitka, u protivnom će se smatrati da je odustao od korištenja dodijeljenih sredstava.

Članak 13.

Sve eventualne sporove proizašle iz ovog Ugovora ugovorne strane nastojat će riješiti mirnim putem, a ukoliko u tome ne uspiju nastali spor će rješavati stvarno nadležni sud u Dubrovniku.

Članak 14.

Potpisom ovog Ugovora Korisnik izjavljuje da je uredno ispunio obveze iz svih prethodno sklopljenih ugovora o financiranju iz javnih izvora.

Članak 15.

Ovaj Ugovor sklopljen je u 2 (dva) istovjetna primjerka, od kojih svaka ugovorna strana zadržava po 1 (jedan) primjerak.

U Dubrovniku, \_\_\_\_\_\_\_\_\_\_\_\_\_\_\_\_

KLASA:

URBROJ:

|  |  |
| --- | --- |
| **GRAD DUBROVNIK** | **KORISNIK:**  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Mato FrankovićGradonačelnik | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_- ime i prezime te funkcija osobe ovlaštene za zastupanje - |